ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นายเซเว่น
...l...กรณ์ จาติกวณิช รมว.คลัง ที่มีรายชื่อถูกอภิปรายไม่ไว้วางใจ แต่ไม่มีคนอภิปรายแม้แต่คนเดียว รมว.คลังหนุ่มรุ่นใหม่ เลยถือโอกาสตอบข้อซักถามแบบ “ออนไลน์” ผ่านระบบทวิตเตอร์ จากห้องประชุม ซึ่งเป็นการเปิดโอกาสให้สาธารณชนได้มีโอกาสตรวจสอบการปฏิบัติหน้าที่ของ รมว.คลัง เมื่อวันที่ 15 มิ.ย. 2553 ที่ผ่านมา
...l...งานเข้า ประดิษฐ์ ภัทรประสิทธิ์ รมช.คลัง ที่ดูแลกรมศุลกากร เมื่อ อภิสิทธิ์ เวชชาชีวะ นายกรัฐมนตรี ออกมาเปิดเผยว่า กรมศุลกากรยังเป็นหน่วยงานที่มีการร้องเรียนเรื่องการทุจริตคอร์รัปชันของเจ้าหน้าที่อันดับต้น เห็นที สมชัย สัจจพงษ์ อธิบดีกรมศุลกากร หนุ่มไฟแรงยังต้องออกแรงโชว์ฝีมืออีกเยอะ เพื่อให้กรมศุลกากรโปร่งใสตามที่วาดฝันไว้
...l...หลังจากคณะรัฐมนตรี (ครม.) แต่งตั้ง อารีพงศ์ ภู่ชอุ่ม อธิบดีกรมสรรพสามิต เป็นประธาน ธนาคารอาคารสงเคราะห์ (ธอส.) ซึ่งตอนนี้เจ้าตัวดูฤกษ์ประชุมกรรมการนัดแรก เพราะรู้ว่าที่นี่ของเขาแรง มีเรื่องยุ่งรอให้สะสางเพียบ
...l...แม้จะเลยเวลายื่นแบบและชำระภาษีบุคคลธรรมดามานานแล้ว แต่ยังมีหลายคนที่ไม่ได้รับเงินคืนภาษี ซึ่ง วินัย วิทวัสการเวช อธิบดีกรมสรรพากร แจ้งว่า คนที่ไม่ได้รับเงินคืนภาษีเหลือจำนวนน้อยมาก แต่เป็นกลุ่มที่ต้องเอกซเรย์ถี่ยิบ เพราะขอหลักฐานการตรวจสอบ ทำให้เกิดการล่าช้า เพื่อป้องกันกลุ่มมิจฉาชีพโกงภาษี
...l...บัณฑิต นิจถาวร รองผู้ว่าการสายเสถียรภาพนโยบายการเงิน ธนาคารแห่งประเทศไทย (ธปท.) บอกว่า ข้อมูลล่าสุดเริ่มเห็นการใช้จ่ายที่เคยตกลงในช่วงที่มีการชุมนุมทางการเมืองในเดือน เม.ย.พ.ค. ได้เริ่มกลับเข้ามาสู่ภาวะปกติแล้ว แต่ปัญหาภัยแล้งอาจกระทบภาคเกษตรกรรม ทำให้ผู้บริโภคหรือประชาชนมีการจับจ่ายใช้สอยในประเทศลดลงได้ เนื่องจากภาคเกษตรกรรมมีสัดส่วนในจีดีพีประมาณ 11.2% หรือถ้าเป็นสัดส่วนที่แท้จริง (ไม่รวมการเปลี่ยนแปลงทางราคาอยู่ที่ 8.7%) ยังต้องติดตามดู เพราะถ้าราคาสินค้าเกษตรดี การบริโภคก็อาจจะลดลงไม่มาก “ข้อมูลในช่วงเดือนเม.ย.พ.ค.หรือ 2 เดือนแรกของไตรมาส 2 ที่ออกมาเราพบว่าผลกระทบจากการเมืองมีจำกัดไม่เพิ่มจากที่คาด สะท้อนว่าเศรษฐกิจเข้าสู่ภาวะปกติ ขณะที่การใช้จ่ายก็เริ่มกลับมาใหม่แล้ว ประเด็นเหล่านี้ทำให้เชื่อว่าแรงส่งที่เคยมีสูง 12%ในไตรมาสแรกจะเป็นปัจจัยสนับสนุนให้เศรษฐกิจขับเคลื่อนต่อไปได้ในระดับที่ดี” นายบัณฑิตกล่าว
นายบัณฑิต เปิดเผยว่า ขณะนี้ธปท.ยังจำเป็นต้องติดตามปัจจัยผลกระทบใหม่ๆ ที่อาจกระทบการเติบโตของเศรษฐกิจ เช่น ความเสียหายหรือผลกระทบจากปัญหาการเมืองและเศรษฐกิจโลกต่อภาคการท่องเที่ยวของไทย 
“ถึงแนวโน้มเศรษฐกิจจะดูดีขึ้น แต่ก็ยังจำเป็นต้องจับตาดูประเด็นใหม่ๆที่อาจมีผลกระทบในระยะต่อไป อย่างปัจจัยจากภัยแล้งก็ถือว่าต้องติดตามดู เพราะอาจทำให้การบริโภคลดลงได้ เพราะปีนี้น้ำในเขื่อนลดลงค่อนข้างมาก จากที่เราเก็บสถิติมาตั้งแต่ปี 2534 ปีนี้ปริมาณน้ำในเขื่อนเหลือน้อยที่สุด” นายบัณฑิตกล่าว 
นายสุชาติ สักการโกศล ผู้อำนวยการอาวุโส ฝ่ายเศรษฐกิจในประเทศ ธปท. เปิดเผยว่า จะนำข้อมูลผลกระทบทางการเมืองการชุมนุมที่มีต่อเศรษฐกิจล่าสุดเข้ารายงานต่อที่ประชุมคณะกรรมการนโยบายการเงิน(กนง.) 14 ก.ค.นี้ อย่างไรก็ตามผลกระทบไม่ได้เพิ่มขึ้น แต่สิ่งที่ธปท.ห่วงคือการลงทุนไม่ต่อเนื่อง เบื้องต้นผลกระทบในระยะสั้นมีไม่มากนัก